PROTOKOL

O IZMJENAMA I DOPUNAMA

 PROTOKOLA O SPROVOĐENJU SPORAZUMA

 IZMEĐU

 VIJEĆA MINISTARA BOSNE I HERCEGOVINE

I

 VLADE REPUBLIKE SLOVENIJE

 O ZAPOŠLJAVANJU DRŽAVLJANA BOSNE I HERCEGOVINE

 U REPUBLICI SLOVENIJI

Na osnovu člana 7. Sporazuma između Vijeća ministara Bosne i Hercegovine i Vlade Republike Slovenije o zapošljavanju državljana Bosne i Hercegovine u Republici Sloveniji od 22. juna 2011. godine (u daljem tekstu: Sporazum), nadležni organi su se dogovorili sljedeće:

Član 1.

1. U članu 3. Protokola o sprovođenju Sporazuma od 22. juna 2011. godine (u daljem tekstu: Protokol) stav (2) mijenja se i glasi:

„(2) Poslodavac na obrascu PD označava da li želi poimenično zaposlenje ili će konačni izbor kandidata obaviti na osnovu intervjua ili samo na osnovu dostavljenog mu prijedloga odgovarajućih kandidata i potrebne dokumentacije.“

1. U stavu (3) riječi: „zakonom koji uređuje zapošljavanje i rad stranaca“ zamjenjuju se riječima: „pravnim propisima države zaposlenja“.

Član 2.

1. U članu 4. stavu (2) Protokola iza riječi: „selekciju kandidata“ dodaju se riječi: „ili u slučaju poimeničnog zaposlenja samo informiše i poziva kandidat“.
2. U stavu (4) iza druge alineje dodaje se treća alineja, koja glasi:

„- dokaz o prijavi nezaposlenog lica kod nadležne javne službe za zapošljavanje u državi porijekla.“

1. U stavu (7) iza riječi „stručnog“ dodaju se riječi: „ili poimeničnog“.

Član 3.

1. U članu 6. stavu (1) Protokola iza riječi „TUJ-BiH“ dodaju se nove riječi: „najkasnije 30 dana nakon izdavanja obavještenja iz člana 3. stav (3) Protokola.“
2. U stavu (2) prvoj alineji Protokola iza riječi „Protokola“ dodaju se riječi: „potvrđen od strane nadležnog nosioca u državi porijekla,“.

Član 4.

Ovaj protokol stupa na snagu istovremeno sa Sporazumom o izmjenama i dopunama Sporazuma.

Sačinjeno u Sarajevu, dana 24.10.2016. godine, u dva originala, na službenim jezicima Bosne i Hercegovine (bosanskom, hrvatskom i srpskom) i slovenačkom jeziku, pri čemu su svi tekstovi jednako vjerodostojni.

|  |  |
| --- | --- |
| Za Ministarstvo civilnih poslova Bosne i Hercegovinedr. sci. Adil Osmanović | Za Ministarstvo rada, obitelji, socijalnih poslova i jednakih mogućnosti Republike Slovenijedr. sci. Anja Kopač Mrak |